İsa Abdullayev (professor)

İsa Abdullayev – Azərbaycanlı tibb elmləri doktoru, professor, Əməkdar həkim

 Həyatı 
İsa Əli oğlu Abdullayev 1955-ci ildə Naxçıvan Muxtar Respublikasının Şərur rayonunun Oğlanqala kəndində (əvvəlki adı Ulya-Noraşen) anadan olmuşdur. O, Azərbaycan tibb elminə böyük töhfələr vermiş, bir çox elmi işlərə imza atmış, həmçinin pedaqoji fəaliyyətlə də məşğul olan tanınmış alimdir.

 Təhsili 
İsa Abdullayev 1971–1977-ci illərdə Nəriman Nərimanov adına Azərbaycan Dövlət Tibb İnstitutunun Müalicə-profilaktika fakültəsində təhsil almışdır. 1984-cü ildə Moskva şəhərindəki Lenin ordenli 2-ci Moskva Dövlət Tibb İnstitutunun əyani, məqsədli aspiranturasına daxil olmuş və 1987-ci ildə "Kəskin destruktiv pankreatitlərin kriodestruksiya və pankreas axarının okklyuziyası ilə müalicəsi" mövzusunda dissertasiya müdafiə edərək tibb elmləri namizədi elmi dərəcəsi almışdır.

2016-cı ildə Azərbaycan Tibb Universitetində "Peritonitlərin kompleks müalicəsinin nəticələrinin yaxşılaşdırılması yolları" mövzusunda doktorluq dissertasiyasını müdafiə etmiş və tibb elmləri doktoru elmi dərəcəsi almışdır.

 Fəaliyyəti 
İsa Abdullayevin əmək fəaliyyəti uzun illərdən bəri tibb sahəsi ilə bağlıdır. O, 1978-ci ildən Əziz Əliyev adına Naxçıvan Mərkəzi Uşaq Xəstəxanasında həkim-cərrah kimi fəaliyyətə başlamışdır. 1987–1992-ci illərdə Ə. Nağıyev adına Naxçıvan Şəhər Mərkəzi Xəstəxanasının cərrahiyyə şöbəsinin müdiri və 1992–2004-cü illərdə Nəriman Nərimanov adına Naxçıvan Respublika Xəstəxanasının cərrahiyyə şöbəsində həkim-ordinator vəzifəsində çalışmışdır.

2004–2007-ci illərdə Naxçıvan MR Səhiyyə Nazirliyinin Tibbi Yardımın Təşkili şöbəsində baş məsləhətçi-cərrah və 2007-ci ildən etibarən Naxçıvan Diaqnostika Müalicə Mərkəzində baş həkimin müalicə işləri üzrə müavini və cərrahiyyə şöbəsinin müdiri kimi fəaliyyət göstərmişdir.

 Pedaqoji fəaliyyəti 
İsa Abdullayev 2003-cü ildən Naxçıvan Dövlət Universitetinin Tibb fakültəsində baş müəllim kimi pedaqoji fəaliyyətə başlamış, hazırda həmin universitetin Tibb fakültəsinin "Klinik Fənlər və Hərbi Tibb" kafedrasının professorudur.

 Elmi fəaliyyəti 
İsa Abdullayev 240-dan çox elmi və elmi-kütləvi məqalənin, 3 metodik vəsaitin, bir dərsliyin, bir dərs vəsaitinin və bir monoqrafiyanın müəllifidir. O, 17 səmərələşdirici təklifin müəllifi olaraq, müxtəlif tibb jurnallarında redaksiya şurasının üzvü olmuşdur. 2005-ci ildən "Cərrahiyyə", 2020-ci ildən isə "Sağlamlıq" elmi-praktik jurnallarının və NDU Elmi Əsərlər Jurnallarının redaksiya şurasının üzvüdür.

 Elmi Əsərlər 
 Abdullayev İ.Ə. Tələbə gənclər Arxangelksdə. Sovet Naxçıvanı, 1975.
 Абдуллаев И.А. Мы из Баку Газета «Заря Коммунизма» Верещагинск. Пермская область 1977. №89.
 Abdullayev İ.Ə. Uşaq yaşlarının kəskin cərrahi xəstəlikləri. Sovet Naxçıvanı 14.05.1980.
 Abdullayev İ.Ə. Uşaqlarda ortopedik xəstəlikləri və onların müalicəsi. Sovet Naxçıvanı 14.04.1981.
 Abdullayev İ.Ə. Profilaktika və elmi təbabətin gələcəyi. Sovet Naxçıvanı, 09.02.1982.
 Məmmədov X.M., Abdullayev İ.Ə. Bitişmə xəstəliyi ²Zaman² qəzeti 28.02.1982.
 Abdullayev İ.Ə., X.M.Məmmədov odlu silah yaralanmaları zamanı ilk tibbi yardım²Zaman ² qəzaeti 07.1996.
 Abdullayev İ.Ə., S.H.Cəfərov mədə xorası və bu xəstəlikdən necə yaxa qutrtarmaq olar. ²Şərq qapısı² 03.2005. № 42.
 Abdullayev İ.Ə., N Tarverdiyev Qlxanabənzər vəzin xəstəlikləri ²Şərq qapısı²22 .06.2005 № 117.
 Abdullayev İ.Ə., M.Zahidov KOÜ Nahçıvan iş birliyi devam ediyor. Kocaeli Universitesi Haber ana sayfa 31 Temmuz 2006.
 Abdullayev İ.Ə., Zahidov KOÜ Nahşıvan iş birliyi sürüyor. Demokrat sayfa 11. 05.08.2006.
 Abdullayev İ.Ə., M.Zahidov KOÜ Nahçivan iş birliyi sürüyor. Bizim Kocaeli sayfa 8. 07 .08.2006.
 Abdullayev İ.Ə. ²Umudtəpə ²- ümidlərimizin gerşəkləşdiyi bir ünvan. ²Şərq qapısı² 07 sentyabr 2006, № 164. 1,3
 Abdullayev İ.Ə. Qədəmlərin uğurlu olsun Diaqnostika Müalicə Mərkəzi ²Şərq qapısı² № 88- (18254), 15 may 2007. S.1,3.
 Abdullayev İ.Ə. Naxçıvan Diaqnostika Müalicə Mərkəzinin yeni uğurları. ²Şərq qapısı² 31 avqust 2007 (18.332) № s.5.
 Abdullayev İ.Ə. sağlamlıq insan həyatının keyfiyyət göstəricisidir. İki sahil qəzeti. 01.11.2008. № 207 (4766). s. 7.
 Abdullayev İ.Ə. sağlamlıq insan həyatının keyfiyyət göstəricisidir. ²Nuh yurdu qəzeti²12.2008 № 47- 248. s. 1-3.
 Абдуллаев И.А. «Тибб –наме» («Книга по медицине») Мухаммеда Юсифа Ширвани. (Нахичеванский ГУ и Нахичеванский Лечебно Диагностический Центр МЗ Азербайджана) Тезисы докладов XXV Международной конференции Источниковедене и историография стран Азии и Африки «Востоковедение и Африканистика в диалоге цивилизации» 22-24 апреля 2009, Санкт-Петербург 2009, с.184.
 Abdullayev İsa Əli oğlu mən necə ²məcburən ²universitet müəllimi oldum ?² Ömrün illəri və əsərləri. Ərməğan 60² Akademik İ.Ə.Həbibbəylinin anadan olmasının 60 illik yubileyinə həsr olunmuş materiallar toplusu. Bakı. s. 338-341.
 ²Allah insanı təbiətdən yaratdı² təbiəti ona bəxş etdi. Onu sağlam həyat tərzinə istiqamətləndirdi. Sağlamlığı itirdikdə isə təbii vasitələrdən istifadə etməyin yollarını göstərdi. Naxçəvan MR Culfa Darıdağ arsenli su müalicəxanasının direktoru Məmmədov Zəfər Əli oğlunun ²Allah insanı təbiətdən yaratdı² kitabına ön söz. Z.Ə.Məmmədov allah insanı təbiətdən yaratdı. Culfa s. 3-5.
 Uşaqlarda maddələr mübadiləsinin xüsusiyyətləri. Diaqtezlər. Bəhruz Məmmədov. Adil Mirişli. Bakı 2010.73 s. Metodik vəsaitin elmi redaktoru olmuşdur.
 Səhiyyə sahəsində böyük uğurlar qazanılır. ²Şərq qapısı² № 147 (20.061) 10 avqust 2010-s. 4 Müsahibə Türkan Hüseynli.
 Yurda bağlılığın insanlara qayğının ifadəsi. Şərq qapısı № 10 (20.168), 19 yanvar 2011.s.2.
 Abdullayev İ.Ə Naxçivan Diaqnostika Müalicə Mərkəzi. Şərq qapısı. № 93 (20.498) 19 may 2012- ci il, s.3.
 Abdullayev İ.Ə. Böyük siyasətin uğurlu bəhrəsi və ya Naxçıvan Səhiyyəsinin tarixdə Naxçıvan Müalicə Diaqnostika Mərkəzinin rolu. İki sahil qəzeti 2012.05.06.12.
 Abdullayev İ.Ə. Sağlamlıq ən qiymətli xəzindəndə dəyərlidir. Ona görə də sağlamlıq naminə bütün xəzinələrdən yararlanmaq lazımdır. Naxçıvan MR Culfa Darıdağ arsenli su müalicəxanasının direktoru Məmmədov Zəfər Əli oğlunun Dərman bitkilərinin xəzinəsi kitabına ön söz. Culfa 2013. S.3-5.
 Abdullayev İ.Ə. İnsanların sağlamlığına xidmət edən müasir səhiyyə ocağı. Şərq qapısı № 108 (21.769)- 8 iyun 2017-ci il s. 2.
 Abdullayev İ.Ə. Tibbi təhsilin Naxçıvan modeli. Şərq qapısi qəzeti, Sayı 179 (21840), 22 sentyabr 2017-ci il, с.3.
 Abdullayev İ.Ə. Əməkdar həkim, tanınmış ziyalı və ictimai xadim, qayğıkeş alim və pedaqoq Malikəjdər Qasımxan oğlu İbrahimovun 80 illik yubileyi. NDU-nin YENİ FİKİR qəzeti, 30 aprel 2018-ci il, № 2 (21), səh.4.
 Abdullayev İ.Ə. Əziz Əliyev: qayğıkeş həkim, görkəmli ictimai-siyasi xadim və əbədiyaşar tarixi şəxsiyyət. İki sahil qəzeti. 31 dekabr 2019, cəh-16 və18.

 Təltif və mükafatlar 
2008-ci ildə Naxçıvan Muxtar Respublikasının Əməkdar həkimi fəxri adına, 2009-cu ildə isə "Tərəqqi" medalına layiq görülmüşdür. Həmçinin 2009-cu ildə Naxçıvan Dövlət Universitetinin "İlin alimi" fəxri adını almış, 2018-ci ildə isə "Avropa Nəşr Mətbuat Evi"nin "Ən yaxşı vətənpərvər tədqiqatçı alim" qızıl medalı ilə təltif olunmuşdur.

 İstinadlar